Meteorologii au emis cod portocaliu de ploi pentru Capitală, valabil până la ora 18:30. Se vor semnala intensificări ale vântului, vijelie, grindină și descărcări electrice.

Administrația Națională de Meteorologie a emis, marți, cod portocaliu de ploi pentru București. Avertizarea este valabilă până la ora 18:30.

Potrivit meteorologilor, se vor semnala: intensificări ale vântului cu rafale de peste 60...70 km/h, vijelie, grindină, descărcări electrice, averse ce vor cumula 10...20 l/mp.